以軍因先詢所釋人質，周知劫匪內情，複遣特工，佯作灑掃者，入機場，私匿攝像機，盡錄樓內匪兵分佈。又以事發航站樓為本國索耐而博內公司所造，得圖紙，更考美國所供衛星地圖，盡得其詳。乃於軍營內仿建其樓以供擘劃，其間道路屋宇、甚或樓梯門坎，分毫不差。恐事不密，乃留其瓦工曰：「左右無事，軍營內率皆我國精兵，爾儕難得一見，但在營內盤桓數日無妨。」